Juha Sipilä
Juha Sipilä, Juha Petri Sipilä, f. 25.04.1961, finsk politiker, erhvervsleder og civilingeniør. Sipilä indvalgtes for Centerpartiet første gang i Rigsdagen i 2011 og efterfulgte Mari Kiviniemi som partiets formand i 2012.
I maj 2015 efterfulgte Juha Sipilä Alexander Stubb som statsminister i en regering bestående af Centerpartiet, Sandfinnerne og Samlingspartiet, hvor Timo Soini er udnævnt som udenrigs- og Europaminister og Alexander Stubb som finansminister.